**AKTYVI SUBALANSUOTA PAMOKA 3 X 15**

Šalčininkų specialioji mokykla

(Švietimo įstaigos pavadinimas)

|  |  |  |
| --- | --- | --- |
| **Mokytojų**  **kūrybinės**  **laboratorijos** | **C:\Users\inesa_suchocka\Documents\herbai-logotipai\herbas2.gif** | **C:\Users\inesa_suchocka\Desktop\Logo1.png** |

**Data:   
Dalykas / ugdomoji veikla: Komunikacinė veikla (lietuvių kalba)**

**Klasė / grupė: 5, 7, 10 lavinamoji klasė**

**Planą sukūrė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(mokytojo vardas, pavardė)*

**Pamokos (pamokų ciklo) /užsiėmimo pavadinimas: Klasėje esančių daiktų pavadinimai.**

|  |  |
| --- | --- |
| **Pamokos/užsiėmimo idėja** | |
| Lavinamosiose klasėse lietuvių kalbos mokomasi per komunikacinę veiklą ar kalbos ir bendravimo ugdymą (alternatyvią komunikaciją). Gebėjimas orientuotis ir veikti įprastoje aplinkoje, bendrauti, laikantis pagrindinių elgesio taisyklių bei kiek įmanoma labiau savarankiškai gyventi visuomenėje - svarbiausias tikslas ugdant mokinius, turinčius vidutinį intelekto sutrikimą. Todėl komunikacinės veiklos, lietuvių kalbos pasiekimai yra ne akademinės žinios ir įgūdžiai, o jų praktiškas gebėjimas orientuotis artimiausioje aplinkoje, bendrauti su žmonėmis, laikytis elementariausių elgesio taisyklių atsižvelgiant į jų individualias savarankiškumo galimybes.  Akcentuojama prioritetinė sritis – komunikavimo įgūdžiai, o ne skaitymo ir rašymo mokymas. Atsižvelgdamas į kiekvieno mokinio individualias galimybes ir gebėjimus bei sutrikimo laipsnį, mokytojas ugdo gebėjimą suprasti girdimąją informaciją, ekspresyviąją kalbą, lavina suvokimą ir atmintį, turtina ir aktyvina pasyvųjį ir aktyvųjį žodyną, tobulina garsinę kalbą. Nekalbančius mokinius mokytojas moko komunikuoti mimika, gestais, simboliais, paveikslėliais, nuotraukomis, daiktais, turtina jų pasyvųjį žodyną, ugdo ir tobulina kalbos supratimą.  Per šią pamoką siekiama, kad mokydamiesi komunikacinės veiklos mokiniai ugdytųsi šias vertybines nuostatas:  1. ugdytųsi sakytinę kalbą arba gebėjimą komunikuoti (nekalbinėmis) alternatyviomis komunikacijos priemonėmis;  2. gebėjimą pagal galias klausytis, suprasti, kas sakoma, klausti ir atsakyti į klausimus, išreikšti savo poreikius. | |
| **Mokinių/vaikų skaičius** | 8 |
| **Pamokų/užsiėmimų skaičius**  **(Trukmė)** | 40 min. |
| **Pamokos/užsiėmimo tikslai** | Kartoti daiktų pavadinimus naudojant raides kaip simbolius; lavinti dėmesį, atmintį, pastabumą. |
| **Pamokos/užsiėmimo uždaviniai** | Toliau siekti įtvirtinti daiktų, esančių klasėje, paskirtį ir pavadinimus, naudojant raides, siekti gebėjimo juos parodyti, atlikti žodines instrukcijas. |
| **Mokymosi/ugdymosi aplinkos, priemonės ir (ar) technologijos** | Natūralūs daiktai (mokymo priemonės, daiktai, žaislai, baldai, vaisiai, aplinka, kūno dalys), kortelės su raidėmis, paruošti paveikslėliai individualioms užduotims, klijai. |
| **Pamokos/užsiėmimo eiga, mokymo(si)/ugdomųjų veiklų aprašymas** | |
| **I. Įvadinė dalis.**  **a) Pasisveikinimas**  Buratinas, Čipolinas  Ir visi vaikai mankštinas:  Atsitūpk, atsistok,  Dar kartelį tūpk ir stok!  Apsisuki rateliu,  Pasisveikink su draugu! (Mokiniai atlieka tekste paminėtus judesius).  **b) Mokinių sudominimas ir nuteikimas darbui.**  Klasės viduryje – stalelis, ant kurio kažkas uždengta. Mokiniai kviečiami prie stalo, kartu atidengiame, o ten įvairūs daiktai: liniuotė, lėlė, adata, mašina, rašiklis, sąsiuvinis, žurnalas, raktas, žaislai, žirklės, flomasteriai, muilas, laikrodis.  **c) Įvadinis pokalbis.**  Primenu mokiniams, kad visa tai, ką jie mato, vadinasi daiktais.  **d) Temos skelbimas.**  – Šiandien pasitelkę raides prisiminsime daiktų, esančių klasėje, pavadinimus.  **II. Pagrindinė dalis.**  Parodomos kortelės su raidėmis, kiekvienas vaikas kviečiamas traukti po kortelę su raide. Ištraukęs kortelę vaikas ją parodo, tariamas raidę atitinkantis garsas. Ieškoma daiktų, prasidedančių ištraukta raide, atliekamos skirtos užduotys, padedančios įtvirtinti daikto pavadinimą:  L – LENTA, nueik prie lentos (aiškinama, kad lentoje rašome ir piešiame);  LEMPA, parodyk lempą; reikalinga, kad šviestų, kai tamsu;  LANGAS (visi kartu parodome langą);  LINIUOTĖ (tarp daiktų reikia surasti liniuotę) – liniuotė reikalinga matuoti ir braižyti (imituojame brėžimą);  LĖLĖ, suraskite lėlę (rodome visiems);  M – MUILAS (nuneškite muilą į muilinę, imituojame rankų plovimą);  MAŠINA (surasti mašiną) – mašina skirta važiuoti, vežti krovinius, žaisti (važiuojame per suolą);  A – AIDAS (parodome Aidą);  AKIS (-YS) (rodome akį (-is) – kad matytume (užsimerkiame, atsimerkiame);  AUSIS (-YS) (rodome ausį (-is) – kad viską girdėtume;  ADATA (surandama) – reikalinga siūti (imituojame siuvimą);  B – BATAI (rodome batus);  V – VAZA (prašau atnešti vazą);  VEIDRODIS (prašau eiti prie veidrodžio ir pasižiūrėti į save);  Ž – ŽURNALAS (prašau surast žurnalus ir išdalinti visiems, visi vartome žurnalus, žiūrime nuotraukas ir paveikslėlius);  ŽIRKLĖS (surandamos) – skirtos kirpti (kerpamas popieriaus lapas į kelias dalis);  R – RAŠIKLIS (surandamas, imituojame rašymą);  RAKTAS (surandamas, prašoma parodyti, kam skirtas, rakinama spyna);  RANKA (visi pakėlę judina rankas);  N – NOSIS (visi rodome savo ir draugo nosį, uostome gėlę);  O – OBUOLYS (prašau parodyti obuolį), valgome;  S – SĄSIUVINIS, surandame, į sąsiuvinį rašome ir piešiame;  SUOLAS, sėdime suole (parodome, padedam abi rankas ant suolo);  STALAS (parodome) – prašom nunešti sąsiuvinį ant stalo;  SOFA (parodome) – prašom nueiti ir atsisėsti ant sofos;  SPINTA (parodome) – prašom atsistoti prie spintos;  J – JOLANTA (parodome, kur sėdi Jolanta);  F – FLOMASTERIAI (surasti tarp daiktų, imituojame spalvinimą).  Kiekvieno daikto pavadinimas kartojamas garsiai kelis kartus, įtvirtinamas, pvz., Daniel sėdi ant sofos, Jolanta rodo žirkles, Aidas sėdi prie lentos ir pan. Raidžių kortelės traukiamos atsitiktine tvarka. Pedagoginė pertraukėlė neorganizuojama, nes per visą pamoką judama.  **III. Baigiamoji dalis.**  Įtvirtinimas – išdalijamos kortelės su raidelėmis ir paveikslėliais.  Užduotis – priklijuoti paveikslėlį prie raidelės, kuria prasideda jame esančio daikto pavadinimas: L– LANGAS ir pan. Padedama pagal poreikį.  Įvertinimas – kiekvienas mokinys įvertinamas pagyrimu. | |
| **Priedai** |  |
| **Rezultatai** |  |

**Rekomendacijos mokytojams**: (1 – 3 punktai)